Държавен вестник, бр. 2, 2012 г., стр. 28

СТР.  28	
Д Ъ Р Ж А В Е Н  В Е С Т Н И К 	
БРОЙ  2
Чл. 20. (1) Регионалните дирекции по 
горите извършват контролни проверки на 
20 % от обследваната площ от държавните 
горски и ловни стопанства, УОГС и другите 
собственици в срок до 30 октомври.
(2) Лесозащитните станции извършват 
контролни проверки на 20 % от обследваните 
площи за района на станцията в срок до 15 
ноември.
(3) За всяка извършена проверка се съставя 
протокол.
Раздел IV
Лесопатологично обследване на по-важните 
насекомни и други вредители и болести
Чл. 21. (1) Лесопатологичното обследва­
не на насекомни вредители по плодовете и 
семената се провежда от държавните горски 
и ловни стопанства, учебно-опитните гор­
ски стопанства и лесозащитните станции в 
семепроизводствени градини и насаждения, 
определени за семесъбиране.
(2) Резултатите от обследването и анализа 
се попълват в сведение по образец (прило­
жение № 6).
Чл. 22. (1) Лесопатологичното обследване 
на насекомни вредители по листата се про­
вежда съобразно биологичните особености 
на вредителя.
(2) Лесопатологичното обследване включва:
1. оценка на разпространението на насе­
комния вредител, размера на повредата и 
степента на развитие;
2. оценка на здравословното състояние на 
насаждението и здравословното състояние на 
вредителя;
3. събиране на материали за анализи (яйца, 
какавиди, възрастни или ларви);
4. преценка на опасността от обезлистване. 
(3) Резултатите от обследването се отразя­
ват в електронната информационна система 
system.iag на ИАГ и се попълват в сведение 
по образец (приложение № 7).
(4) Лесопатологичното обследване се про­
вежда по отделни насекомни вредители и фази 
от тяхното развитие, както следва:
1. гъботворка – в стадий „яйце“, през 
периода август – октомври на всеки 500 дка 
се проверяват по 100 дървета за наличие на 
яйцекупчинки; измерва се диаметърът на 
дърветата и от всеки обект се събират по 10 
броя яйцекупчинки за анализ, с различна 
големина и от различно изложение, които се 
изпращат в лесозащитната станция;
2. пръстенотворка – в стадий „яйце“, през 
юни – октомври на всеки 200 дка нападната 
площ се проверяват 3 броя дървета (може и 
след отсичане) за наличие на яйцепръстенчета; 
събират се не по-малко от 10 броя яйцепръс­
тенчета за всеки обект, които се изпращат в 
лесозащитната станция за анализ;
3. листоврътки – в стадий „яйце“, през 
януари – февруари за всеки обект от 3 – 5 
броя дървета се вземат по 3 пробни клонки от 
горната, средната и долната част на короната 
с дължина 0,5 м и се изпращат в лесозащит­
ната станция за анализ;
4. педомерки – в стадий „възрастно (пепе­
руда)“, през периода октомври – ноември на 
всеки 500 дка се залагат на 3 – 5 броя дървета 
лепливи пояси на височина 1,5 м с широчина 
10 см; отношението между уловените женски 
пеперуди към дължината на лепливия пояс 
в сантиметри показва степента на нападение 
(1 – 2 – слабо, над 3 – силно); резултатите от 
обследването се отразяват в дневник (прило­
жение № 4);
5. златозадка – в стадий „гъсеница“, чрез 
установяване броя им в зимните гнезда; през 
есента на всеки 500 дка се проверяват по 100 
броя дървета, събират се не по-малко от 10 
гнезда с различна големина, изпращат се в 
лесозащитната станция за анализ;
6. бяла върбова пеперуда – в стадии „яй­
цекупчинки“ и „какавида“, през май – юни (I 
поколение) и август (II поколение), проверяват 
се не по-малко от 30 броя дървета за наличие 
на яйцекупчинки, събират се не по-малко от 
10 яйцекупчинки за всеки обект и се изпращат 
в лесозащитната станция за анализ;
7. дъбова процесионка – в стадий „гъсени­
ца“, по паяжинните гнезда през май – юни на 
200 дка се проверяват по 100 броя дървета; в 
стадий „яйце“, през периода септември – ок­
томври на всеки 500 дка се проверяват по 100 
дървета за наличие на яйцекупчинки; от всеки 
обект се събират по 10 броя яйцекупчинки за 
анализ, които се изпращат в лесозащитната 
станция;
8. борова процесионка – в стадий „гъсени­
ца“ – по гъсенични къдели от август до ноем­
ври на 100 дка се проверяват по 20 броя дървета; 
в стадий „яйце“ – през юли – септември на 
всеки 100 дка се проверяват по 10 дървета за 
наличие на яйчени калъфчета; при височина 
на дърветата над 8 м се допуска отсичане на 
1 – 2 броя дървета на всеки 100 дка; събират 
се за всеки обект по 10 яйчени калъфчета, 
които се изпращат в лесозащитната станция 
за анализ; при установяване на едно яйчено 
калъфче средно на дърво в култури до 20 
години и 3 броя за култури над 20 години 
очакваното нападение се определя като силно;
9. летораслозавивачка – по повредите през 
май – юни на 10 дка се проверяват не по-малко 
от 10 броя дървета, определят се повредите на 
централни и странични леторасли, при 20 % 
повредени централни леторасли нападението 
е силно; изрязват се 100 броя нападнати лето­
расли от обект и се изпращат в лесозащитната 
станция за анализ;
10. борови листни оси – в стадий „кака­
вида“, през август – септември на 30 дка се 
залагат по 1 – 2 броя пробни площадки по 
1 м2, от които се събират всички какавиди на 
вредителя, поставят се в пликчета по обекти 
и се изпращат в лесозащитната станция за 
анализ.